આગામી ૦૧ માર્ચ ૨૦૧૮ના દિવસે પૂનમની તિથિ સવારે ૦૮:૫૮ કલાકે શરૂ થશે. હોલિકા દહનનું મુહુર્ત પ્રદોષકાળ હોય ત્યારે પૂનમ તિથિમાં છે. પ્રદોષ કાળ રોજ સૂર્યાસ્ત પછી બરાબર ચાર ઘડી સુધી હોય છે. આ વર્ષે પૂનમનો ક્ષય છે, માટે હોળીનો પવિત્ર અગ્નિ પ્રગટાવવાનો શુદ્ધ સમય જ્યોતિષીઓના મતે ૦૧ માર્ચ ૨૦૧૮ના દિવસે ૧૯:૩૯થી (અમદાવાદ) શુદ્ધ જણાયો છે. ૦૨ માર્ચ ૨૦૧૮ને સવારે ૦૬:૨૩એ હોળાષ્ટક સમાપ્ત થશે. હોળી સમયે પૂનમની તિથિ પ્રવેશના સમયની કુંડળીમાં મીન લગ્ન છે અને ગુરુ અષ્ટમ સ્થાનમાં આવે છે, લગ્નેશ આઠમે જતાં આ વર્ષ દરમિયાન દેશમાં સુખ અને શાંતિ જાળવવા વધુ પ્રયત્નો કરવા પડે તેમ જણાય છે. ધાર્મિક બાબતો વર્ષ દરમિયાન વધુ ચર્ચામાં રહે તેવું બની શકે. શનિ દસમ ભાવે દેશના શાસકોને કાયદો અને વ્યવસ્થા જાળવવા વધુ મહેનત કરવી પડે અને થોડો સમય સરકારને કસોટીનો વીતે તેમ નિર્દેશ કરે છે. સૂર્ય પર શનિની દ્રષ્ટિ કાયદો અને વ્યવસ્થા વધુ મજબૂત બનાવવા પડશે તેનો નિર્દેશ કરે છે, લાંબા સમયથી અટકેલા કાર્યોમાં એકાએક ગતિ આવે તેવું બની શકે.